**Bătrânii noștri**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bătrânii noștri mergeau la biserică,

Era focul dragostei lor din piept,

Dar acum multe boli îi împiedică,

S-ajungă unde vor de drept.

Își spun mereu o rugăciune

Ca spre bine să li se-ndreapte pașii,

Dar au cea mai mare înțelepciune

Și lacrimi sincere ce le-acoperă obrajii.

Bătrânii noștri au darul mântuirii,

Atunci când își spun cuvântul,

Plini de iubire-n fața povestirii,

De-ți vine să-nconjori pământul.

Bătrânii noștri au cuvânt în lume,

Și-n inimi blânde lumini arzând,

Cu chibzuință și-au făcut un nume

Și pentru noi nu-l vor pierde curând.